**Jiří Mádl** (\* 23. október 1986, České Budějovice) je český filmový herec, režisér a scenárista.

Životopis
---------

V roku 2006 maturoval v rodnom meste na Biskupskom gymnáziu J. N. Neumanna. Po gymnáziu krátko študoval psychológiu na Filozofickej fakulte UK. Potom študoval odbor sociálnej a masovej komunikácie na Univerzite Jana Ámosa Komenského v Prahe, ktorý absolvoval v roku 2009.

Príležitostne hral v mládežníckych divadlách (s jednou hrou, ktorú sám napísal, vyhral divadelnú súťaž), tiež v Jihočeskom divadle a zahral si aj vo videoklipe „*Je nám teplo*" zoskupenia S hudbou vesmírnou a vo videoklipe „*Astronaut*" kapely Sabrage.

Do roku 2003 hral hokej, potom si zlomil ruku. V tej dobe sa prihlásil na casting k filmu *Snowboarďáci* (2004). Ten ho katapultoval spolu s Vojtom Kotekom medzi mladé herecké talenty českého filmu. Na jar 2007 účinkoval v tanečnom programe TV Nova *Bailando*.

Ako režisér a scenárista debutoval v roku 2014 s filmom *Pojedeme k moři*, ktorý získal mnohé ocenenia po celom svete. Jeho druhým celovečerným počinom je film *Na streche* (2019).

Ja najmladším hercom, ktorý kedy dostal ocenenie Krištáľový glóbus za najlepší mužský herecký výkon na Medzinárodnom filmovom festivale v Karlových Varoch.

Je členom Európskej filmovej akadémie a dramaturgickej rady Medzinárodného filmového festivalu pre deti a mládež v Zlíne.

Charitatívne aktivity
---------------------

V roku 2017 založil ArteFond, ktorý finančne podporuje umelecky nadané deti z detských domovov. Spolu s bratom Janom Mádlom organizujú od roku 2009 charitatívne futbalové zápasy vo svojom rodnom meste České Budějovice. Už niekoľko rokov je tiež patrónom Dňa detskej onkológie v Česku a dlhodobo podporuje aj Centrum Arpida v Českých Budějoviciach.[chýba zdroj]

Ďalšie aktivity
---------------

V apríli 2010 sa zúčastnil spolu s Marthou Issovou a Petrom Zelenkom prípravy klipu určeného pre mládež „Přemluv bábu a dědu, ať nevolí levici", ktorý zdvihol vlnu vášni a stal sa témou polemiky na stránkach osobných blogov i internetových periodik.

Je jedným zo zakladateľov firmy Hugo Bike, ktorá vyrába designové elektrické kolobežky. Svoj podiel predal v roku 2016.

S Tomášom Jindříškom a Radkom Špicasom založil v roku 2018 projekt *Evropa v datech*.

Od roku 2018 je akcionárom firmy OutdoorTrip.[chýba zdroj]

Filmografia
-----------

* 2004 - *Snowboarďáci* - Jáchym
	+ *Redakce* (TV seriál) - bratanec Lindy
* 2005 - *Rafťáci* - Filip
	+ *Jak se krotí krokodýli* - Vašek Rychman
	+ *Hypnóza* (TV film) - Péťa
* 2006 - *Love Story Bathory* - Mních Cyril
	+ *Ro(c)k podvraťáků* - Márty Mašek
	+ *Snadné je žít* - Brat Madony
* 2007 - *Gympl* - Michal Kolman
* 2008 - *Bathory* - Mních Cyril
* 2008 - *Taká normálna rodinka* - Zdeněk
* 2009 - *Peklo s princeznou* - princ Jeroným
* 2012 - *EŠteBák* - amatérsky rádiotelegrafista Adam
	+ *Probudím se včera* - mladý Peter
* 2014 - *Vejška* - Michal Kolman

Referencie
----------

1. ↑
2. ↑  Lidovky.cz: Herec Jiří Mádl se stal bakalářem a připravuje Stahovák
3. ↑   *Jiří Mádl: Sebevědomí mi nechybí* [online]. iDNES.cz. Dostupné online.
4. ↑  Mádl s Issovou v klipu nabádají: Přemluv bábu a dědu, ať nevolí levici!, CT24
5. ↑

* *Tento článok je čiastočný alebo úplný preklad článku Jiří Mádl na českej Wikipédii.*

Externé odkazy
--------------

* Oficiálna stránka
* Jiří Mádl v Internet Movie Database (po anglicky)
* Jiří Mádl v Česko-Slovenskej filmovej databáze
* Jiří Mádl v Kinoboxe
* Rozhovor s Jiřím Mádlom na kultura21.cz
* Interview Archivované 2016-03-05 na Wayback Machine

  


| * z
* d
* u
Český lev za najlepší mužský herecký výkon vo vedľajšej úlohe |
| --- |
| 
* Jiří Lábus (1994)
* Marián Labuda (1995)
* Andrej Chalimon (1996)
* Jiří Kodet (1997)
* Miroslav Donutil (1998)
* Jiří Bartoška (1999)
* Jiří Macháček (2000)
* Stanislav Zindulka (2001)
* Ivan Trojan (2002)
* Ivan Trojan (2003)
* Jan Budař (2004)
* Miroslav Krobot (2005)
* Martin Huba (2006)
* Jan Budař (2007)
* Vladimír Dlouhý (2008)
* Ladislav Chudík (2009)
* Vladimír Dlouhý (2010)
* Hynek Čermák (2011)
* Ondřej Vetchý (2012)
* Jiří Lábus (2013)
* Jaroslav Plesl (2014)
* Kryštof Hádek (2015)
* Oldřich Kaiser (2016)
* Oldřich Kaiser (2017)
* Jan František Uher (2018)
* Ladislav Mrkvička (2019)
* Jiří Mádl (2020)
* Oldřich Kaiser (2021)

 |

Autoritné údaje: * abART: 123616
* BnF: 16222434n
* GND: 102624790X
* ISNI: 0000 0000 8398 0067
* LCCN: n2012035860
* NK ČR: js20050704029
* VIAF: 84236457
* WorldCat: lccn-n2012035860